**Virtain musiikkiyhdistys ry.**  **Vapaa julkaistavaksi**

 **7.6.2018 klo 10.00**

KesäVirratSoi-musiikkijuhlan nuorin taiteilija Rebecca Roozeman
voitti sarjansa Leonid Kogan -viulukilpailuissa Brysselissä

**KesäVirratSoi ylpeänä esittää Nuorten tähtien illan torstaina 12.7.2018 Virtain kirkossa. Yksi illan esiintyjistä on viulua soittava Rebecca Roozeman, joka voitti toukokuun lopulla oman sarjansa Brysselissä pidetyissä Leonid Kogan -viulukilpailuissa. Illan muut esiintyjät ovat pianoa soittava Maria Hämäläinen ja sellisti Jonathan Roozeman.**

Viulunsoiton opinnot vuonna 6-vuotiaana vuonna 2007 aloittanut ja nyt 16-vuotias Rebecca Roozeman on jo ennen Brysseliä moneen kertaan palkittu sekä yksin että kamarimusiikkikokoonpanoissa. Vuodesta 2010 alkaen hän on voittanut useita ensimmäisiä palkintoja arvostetuissa kansainvälisissä kilpailuissa.

Rebecca tulee musikaalisesta perheestä, jossa kaikki soittavat. Äiti on viulisti ja isä pianisti, isoveli Jan-Paul on pianisti ja Jonathan-veli soittaa selloa.

Taianomainen tunnelma odottaa musiikkijuhlilla

- Virroilla soittaneilla tutuilla oli kaikilla positiivinen kuva musiikkijuhlasta ja olin imarreltu, kun Hannu Kiiski pyysi minut mukaan. Kesäfestareilla on jotain taianomaista, kun koko seutu herää yhtäkkiä eloon musiikin ympärille. Olen iloinen, että pääsen soittamaan Maria Hämäläisen kanssa kamarimusiikkia.

Lukion jälkeen viulu soi ulkomailla

Roozeman sanoo lukio-opiskelun ja viulunsoiton sopivan hyvin yhteen. Soittaminen kehittää keskittymiskykyä, joka sitten siirtyy koulunkäyntiin. Näin on ollut ala-asteelta asti. Keväällä oli kilpailuun harjoittelu ja tärkeitä konsertteja, jotka oli priorisoitava, mutta koeviikon tullessa taas koulu menee edelle. Rebecca sanoo haluavansa käydä koulunkin kunnolla ja kasvaa tasapainoiseksi aikuiseksi, vaikka lukion jälkeen viuluopinnot ulkomailla kutsuvatkin.

**Lisätietoja**

Taiteellinen johtaja Hannu Kiiski, puh. 0400 235 642

[www.kesavirratsoi.fi](http://www.kesavirratsoi.fi/)

<https://www.facebook.com/kesavirrat.soi/?fref=ts>

<https://twitter.com/kesavirratsoi>

**KesäVirratSoi pähkinänkuoressa**

* Viidennen kerran Virroilla 12. - 15.7.2018 järjestettävä musiikkijuhla
* Taiteellinen johtaja sellotaiteilija Hannu Kiiski, toiminnanjohtaja Auroora Kiiski
* Kahdeksan konserttia ja juhlamessu Virtain kirkossa